  Анжелика Тихонова корреспондент Приволжск федерал округысь егитъёслэн «iВолга» форумазы Россиын 18-35 аресъем улӥсьёслэсь куриськонъёссэс кутыны кутскизы. Ужрад 23-31 пӧсьтолэзе Самара улосвылысь Мастрюков тыос дорын ортчоз. Со сярысь элькун тӧролэн но кивалтэтлэн пресс-службазы ивортӥз. Егитъёс понна куать сменаос ужалозы: «Место жительства», «Мой бизнес», «Наука и технологии», «Управляй будущим», «Школа студенческой весны «ArtВолга» но «Практика» лаборатория. Форум улсын дышетон, лулчеберет но шутэтскон программаос ужалозы, грантъёс басьтыны конкурс но нетворкинг ортчозы. 2021-тӥ арын Россиысь дышетскисьёслэн движениысьтыз азьветлӥсьёс но «Большая перемена» вожвылъяськонлэн лауреатъёсыз понна «Детская iВолга» ужалоз. Соослэн программазы Россиысь нылпиослы но быдэ вуымтэослы центр юрттэм улсын ортчоз «iВолга» форумлэн эшшо одӥгез нимысьтыз ӧрез «Государственная молодёжная политика» луоз. Со кивалтэт ёзъёсын но удысэт бордын ужась ужъюртъёсын тыршись егит ӧнерчиослы квалификацизэс будэтыны луонлык сётоз. Форуме куриськонъёсты 25-тӥ куартолэзёзь форумлэн но Егитъёсын ужанъя федерал агентстволэн нимлыко сайтъёсазы кутозы Озьы ик форум улсын ортчись егитъёслэн ӵектосъёссыя огъяросси конкурсэ куриськонъёсты нокутыны кутскизы. Отчы 14 аресысен 30 аресозь форуме гожтӥськемъёс пыриськыны быгатозы. Куриськонъёсты 13-тӥ пӧсьтолэзёзь кутозы. Мылкыд карисьёс «добровольчество», «развитие социальных лифтов», «инициативы творческой молодёжи», «патриотическое воспитание», «спорт», «ЗОЖ», «туризм», «студенческие инициативы», «профилактика негативный проявлений в молодёжной среде и межнациональное взаимодействие», «укрепление семейных ценностей», «молодёжные медиа» номинациосъя одӥг куриськон келяны быгато. Тужгес бадӟымез грант 1 миллион 500 сюрс манет луоз Тодэ вайытом, кылем арын Удмуртиысь егитъёс «iВолга» форумысь оглом 1 миллион 600 сюрс манет грантъёс вайизы.  Тегъёс: егитъёс Удмуртия ПФО форум грантъёс  